Dušan Čaplovič

Doc. PhDr. **Dušan Čaplovič**, DrSc. (* 18. september 1946, Bratislava – † 6. marec 2025, Bratislava) bol bývalým poslancom Národnej rady Slovenskej republiky, pôvodne historik a archeológ. Pôsobil ako podpredseda vlády Slovenskej republiky a minister školstva, vedy výskumu a športu. Bol tiež podpredsedom strany SMER – sociálna demokracia. 

Bol členom redakčných rád viacerých domácich a zahraničných historických a archeologických časopisov.

## Životopis
* 1969 absolvoval archeológiu a historické vedy na Filozofickej fakulte Univerzity Komenského (1970PhDr., 1982CSc., 1999DrSc. v SAV, 2003Doc., habilitoval sa na Filozofickej fakulte Univerzity Konštantína Filozofa v Nitre)
* 19691980  bol vedúci historického odboru vo Východoslovenskom múzeu v Košiciach
* 19801986  bol vedúci oddelenia Archeologického ústavu Slovenskej akadémie vied Nitra, pracovisko Košice
* 19861990 bol vedecký tajomník Archeologického ústavu SAV Nitra
* 19901991 bol zástupca riaditeľa Archeologického ústavu SAV Nitra
* 19922001: bol člen predsedníctva SAV Bratislava, z toho od roku 1995 do roku 2001 podpredseda SAV:
** 19921995 bol člen Rady vlády Slovenska pre vedu a techniku
** 19951998 bol člen kolégia ministra kultúry Slovenska
* od roku 1994 externe prednášal na Filozofickej Fakulte UK v Bratislave; bol predseda Komisie pre archeológiu pri Medzinárodnom komitéte slavistov vo Varšave; bol zástupca SAV v International Social Science Council pri UNESCO v Paríži a člen Arbeitskreis für genetische Siedlungsforschung in Mitteleuropa v Bonne
* od 1996 bol člen Permanent Committee Rulalia v Tervuren v Belgicku
* od 1998 bol člen Medieval Settlement Research Group v Durhame v Spojenom kráľovstve

Zomrel vo večerných hodinách 6. marca 2025 v Bratislave.

Roku 2026 mu prezident Peter Pellegrini udelil štátne vyznamenanie Rad Ľudovíta Štúra I. triedy in memoriam - za mimoriadne zásluhy o rozvoj Slovenskej republiky v oblasti vedy a techniky, ako aj školstva.

## Výber z diela
* Osídlenie Ostrej skaly nad Vyšným Kubínom. In:AVANS v r. 1977, Nitra 1978
* Orava v praveku, vo včasnej dobe dejinnej a na začiatku stredoveku, Martin 1987
* The Situation of Archaelogical Research of Middle Ages. Agricultural Settlements in the Territory of Slovakia, in: Ruralia I, 1996
* Etnické zmeny a vývoj stredovekého osídlenia v juhovýchodných oblastiach karpatského oblúku (9.12. storočie). In: Poczatki sasiedztwa. Pogranicze etniczne polsko-rusko-slowackie w sredniowieczu. Rzeszów 1996
* Oblasti východných Karpát a horného Potisia za panovania Svätopluka I. In: Svätopluk I. 8941994 (Nitra 1997)
* Problematika cirkevných dejín 1517 – 1681 na Slovensku (v Uhorsku), (editorstvo, 1998)
* Včasnostredoveké osídlenie Slovenska (Academic Electronic Press, Bratislava 1998)
* V spore s dejinami (Print-Servis, Bratislava 1998)
* Osmičky v našich dejinách (Perfekt, Bratislava 1999)
* Dokumenty slovenskej národnej identity a štátnosti I.,II. (Národné literárne centrum, Bratislava 1998)
* Dejiny Slovenska. Spoluautori: Viliam Čičaj, Dušan Kováč, Ľubomír Lipták, Ján Lukačka (Academic Electronic Press, Bratislava 2000)
* Osmičky v našich dejinách (rožšírené a doplnené vydanie, spoluautor: syn Miloslav / Perfekt, Bratislava 2018)
* Hľadanie pravdy o dejinách a živote (Perfekt, Bratislava 2019)

## Politická činnosť
[náhľad|Čaplovič s riaditeľom SLK Piešťany [Klaus Pilz|Klausom Pilzom, primátorom Piešťan Remom Cicuttom, Jánom Riapošom a premiérom Robertom Ficom pri otvorení Paralympijského chodníku slávy v Piešťanoch v septembri 2012.]]
Dušan Čaplovič po roku 1970 v čase tzv. normalizácie vstúpil do KSČ. Od roku 2001 bol podpredsedom strany SMER, ktorá od 1. januára 2005 pôsobí pod názvom SMER – sociálna demokracia a zároveň členom jej predsedníctva. Bol tieňovým ministrom školstva, vedy a kultúry za stranu SMERu. V roku 2002 bol zvolený za poslanca NR SR. Bol členom Výboru NR SR pre nezlučiteľnosť funkcií a Výboru NR SR pre vzdelanie, vedu, šport a mládež, kultúru a médiá. 

Počas vlády Roberta Fica v rokoch 20062010 bol podpredsedom vlády pre vedomostnú spoločnosť, európske záležitosti, ľudské práva a menšiny.

V rokoch 20102012 bol predsedom Výboru NR SR pre vzdelávanie, vedu, mládež a šport. Od 4. apríla 2012 bol ministrom školstva, 2. júla 2014 podal demisiu.

V roku 2016 bol zvolený za poslanca NR SR za stranu SMER-SD. Kandidoval na 21. mieste. Dostal 2 962 platných prednostných hlasov. Bol členom osobitného kontrolného výboru NR SR na kontrolu činnosti Vojenského spravodajstva a overovateľom výboru NR SR pre verejnú správu a regionálny rozvoj.

## Referencie

## Iné projekty

Kategória:Osobnosti z Bratislavy
Kategória:Absolventi Filozofickej fakulty Univerzity Komenského v Bratislave
Kategória:Slovenskí archeológovia
Kategória:Slovenskí historici
Kategória:Slovenskí politici
Kategória:Slovenskí publicisti
Kategória:Ministri školstva, vedy, výskumu a športu Slovenskej republiky
Kategória:Podpredsedovia vlády Slovenska
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Pracovníci Slovenskej akadémie vied
Kategória:Držitelia Radu Ľudovíta Štúra I. triedy